Diari Oficial de la Generalitat Valenciana


Sumari del DOGV 4109, del 18-10-2001 (2001/10409)

DECRET 157/2001, de 15 d'octubre, del Govern Valencià, pel qual es determina el calendari laboral d'aplicació a l'àmbit territorial de la Comunitat Valenciana per a l'any 2002.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/10/15/157/dof/vci/html**

### Dades del document

Número de DOGV
:   4109

Data del DOGV
:   18-10-2001

Secció del DOGV
:   I. DISPOSICIONS GENERALS

Número del document
:   2001/10633


Data del document
:   15-10-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * jornada de treball
    * dia festiu
    * vacances retribuïdes
    * legislació

DECRET 157/2001, de 15 d'octubre, del Govern Valencià, pel qual es determina el calendari laboral d'aplicació a l'àmbit territorial de la Comunitat Valenciana per a l'any 2002. [2001/X10085]
  
El Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, va determinar en la disposició transitòria cinquena la vigència, fins al 12 de juny de 1995, de les normes sobre jornada i descansos contingudes en el Reial Decret 2.001/1983, sense perjuí de l'adequació pel Govern, prèvia consulta a les organitzacions empresarials i sindicals afectades, a les previsions contingudes en els articles 34 a 38 del mencionat text legal.
  
A aquest efecte, el Reial Decret 1.561/1995, de 21 de setembre, sobre jornades especials de treball, en la disposició derogatòria única, estableix la derogació expressa del Reial Decret 2.001/1983, de 28 de juliol, modificat pel Reial Decret 1.346/1989, de 3 de novembre, sobre regulació de la jornada de treball, jornades especials i descansos, si bé se n'exceptua el que disposen els articles 45, 46 i 47 en matèria de festes laborals, per les quals aquestes continuen sent el referent reglamentari d'aplicació del text refós de la Llei de l'Estatut dels Treballadors.
  
L'article 45 del Reial Decret 2.001/1983 regula, de conformitat amb l'article 37.2 del text refós de la Llei de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables, i estableix la facultat de les comunitats autònomes de substituir les festes assenyalades en l'apartat d) de l'esmentat article 45, per d'altres que, per tradició, els siguen pròpies.
  
L'article 37.2 del text refós de la Llei de l'Estatut dels Treballadors, permet a les comunitats autònomes afegir una festa més a les catorze determinades, de les quals dues són locals, quan aquelles pogueren establir una de les seues festes tradicionals per no coincidir en diumenge un nombre suficient de festes nacionals, tenint aquesta festa el caràcter de recuperable.
  
En virtut del que estableixen les disposicions invocades, s'estableixen com a festes pròpies de la Comunitat Valenciana, pel seu caràcter tradicional, el dia 1 d'abril, Dilluns de Pasqua, i el 9 d'octubre, Dia de la Comunitat Valenciana, i es manté el 19 de març, dia de Sant Josep, patró de València.
  
Atés la significació rellevant que té en la nostra cultura el dia 28 de març, Dijous Sant, i tenint en compte el que estableixen les normes citades, i especialment els acords amb la Santa Seu, i tenint en compte que el dia 8 de desembre (Dia de la Immaculada Concepció) és diumenge, s'ha considerat procedent establir el mencionat dia amb caràcter de festiu no recuperable, amb la qual cosa es fa possible el gaudi de les dotze festes laborals en l'àmbit de la Comunitat Valenciana, a més de les dues festes laborals de caràcter local, per a la determinació de la qual hi valdrà el que disposa l'article 46 del Reial Decret 2.001/1983, de 28 de juliol, dins del més ampli respecte als valors que es desprenen de la nostra tradició cultural.
  
Sobre el calendari laboral que s'arreplega en aquest decret, han sigut consultades les organitzacions sindicals i empresarials més representatives a la Comunitat Valenciana.
  
En virtut d'això, a proposta del conseller d'Economia, Hisenda i Ocupació i després de la deliberació del Govern Valencià, en la reunió del dia 15 d'octubre de 2001,
  
DECRETE
  
Article únic
  
D'acord amb el que estableixen els articles 37.2 del text refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març, i 45 del Reial Decret 2.001/1983, de 28 de juliol, modificat pel Reial Decret 1.346/1989, de 3 de novembre, declarat vigent en la disposició derogatòria única del Reial Decret 1.561/1995, de 21 de setembre, sobre jornades especials de treball, es declaren dins de l'àmbit territorial de la Comunitat Valenciana dies inhàbils, a efectes laborals retribuïts i no recuperables, els coincidents amb les dates que a continuació s'indiquen:
  
1 de gener: Any Nou
  
19 de març: Sant Josep
  
28 de març: Dijous Sant
  
29 de març: Divendres Sant
  
1 d'abril: Dilluns de Pasqua
  
1 de maig: Festa del Treball
  
15 d'agost: Assumpció de la Mare de Déu
  
9 d'octubre: Dia de la Comunitat Valenciana
  
12 d'octubre: Dia de la Hispanitat
  
1 de novembre: Tots Sants
  
6 de desembre: Dia de la Constitució
  
25 de desembre: Nativitat del Senyor
  
València, 15 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,


Còpia Permalink ELI